ประกาศคณะกรรมการกํากับหลักทรัพย์และตลาดหลักทรัพย์ที่ กน. 28/2552เรื่อง การกําหนดลักษณะการให้คําแนะนําแก่ประชาชนที่ไม่ถือเป็นการประกอบธุรกิจหลักทรัพย์ประเภทการเป็นที่ปรึกษาการลงทุน(ฉบับที่ 5)\_\_\_\_\_\_\_\_\_\_\_\_\_\_\_\_\_\_\_\_\_\_\_\_อาศัยอํานาจตามความในมาตรา 4 และมาตรา 14 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551 อันเป็นพระราชบัญญัติที่มีบทบัญญัติบางประการเกี่ยวกับการจํากัดสิทธิและเสรีภาพของบุคคล ซึ่งตามมาตรา 29 ประกอบกับมาตรา 33 มาตรา 34 มาตรา 41 มาตรา 43 มาตรา 44 และมาตรา 64 ของรัฐธรรมนูญแห่งราชอาณาจักรไทย บัญญัติให้กระทําได้โดยอาศัยอํานาจตามบทบัญญัติแห่งกฎหมาย คณะกรรมการ ก.ล.ต. ออกข้อกําหนดไว้ดังต่อไปนี้ข้อ ๑ ให้ยกเลิกความในข้อ 1 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กน. 22/2544 เรื่อง การกําหนดลักษณะการให้คําแนะนําแก่ประชาชนที่ไม่ถือเป็นการประกอบธุรกิจหลักทรัพย์ประเภทการเป็นที่ปรึกษาการลงทุน ลงวันที่ 14 กันยายน พ.ศ. 2544 ซึ่งแก้ไขเพิ่มเติมโดยประกาศคณะกรรมการกํากับหลักทรัพย์และตลาดหลักทรัพย์ ที่ กข. 44/2549 เรื่อง การกําหนดลักษณะการให้คําแนะนําแก่ประชาชนที่ไม่ถือเป็นการประกอบธุรกิจหลักทรัพย์ประเภทการเป็นที่ปรึกษาการลงทุน (ฉบับที่ 4) ลงวันที่ 27 ธันวาคม พ.ศ. 2549 และให้ใช้ความต่อไปนี้แทน"ข้อ 1 ในประกาศนี้(1) "การให้คําแนะนํา" หมายความว่า การให้คําแนะนําไม่ว่าโดยทางตรงหรือทางอ้อมเกี่ยวกับคุณค่าของหลักทรัพย์หรือความเหมาะสมในการลงทุนที่เกี่ยวกับหลักทรัพย์นั้น หรือที่เกี่ยวกับการซื้อหรือขายหลักทรัพย์ใด ๆ(2) "บริษัทที่ปรึกษาการลงทุน" หมายความว่า บริษัทหลักทรัพย์ที่ได้รับใบอนุญาตให้ประกอบธุรกิจหลักทรัพย์ประเภทการเป็นที่ปรึกษาการลงทุน(3) "ผู้ให้คําแนะนํา" หมายความว่า กรรมการหรือพนักงานของบริษัทที่ปรึกษาการลงทุนที่บริษัทที่ปรึกษาการลงทุนมอบหมายให้ทําหน้าที่ในการให้คําแนะนํา(4) "การจัดอันดับกองทุนรวม" หมายความว่า การให้คําแนะนําหรือความเห็นเกี่ยวกับคุณค่าหรือความเหมาะสมในการลงทุนของกองทุนรวมเชิงเปรียบเทียบ โดยอาจให้สัญลักษณ์หรือเครื่องหมายอื่นใด เพื่อประกอบการให้ความเห็นด้วยก็ได้(5) "ผู้ประกอบธุรกิจหลักทรัพย์ต่างประเทศ" หมายความว่า บุคคลที่ได้รับอนุญาตให้ประกอบธุรกิจหลักทรัพย์จากหน่วยงานกํากับดูแลด้านหลักทรัพย์และตลาดซื้อขายหลักทรัพย์ในต่างประเทศที่เป็นสมาชิกของ International Organization of Securities Commissions (IOSCO)(6) "ผู้ลงทุนสถาบัน" หมายความว่า บุคคลดังต่อไปนี้ ที่สามารถนําเงินไปลงทุนในหลักทรัพย์หรือทรัพย์สินในต่างประเทศได้โดยชอบ (ก) กองทุนบําเหน็จบํานาญข้าราชการ (ข) กองทุนประกันสังคม (ค) บริษัทประกันชีวิต (ง) ธนาคารพาณิชย์ (จ) ธนาคารที่มีกฎหมายจัดตั้งขึ้นโดยเฉพาะ (ฉ) บริษัทหลักทรัพย์เพื่อการจัดการทรัพย์สินของตนเอง (ช) สถาบันการเงินอื่นใดที่สํานักงานกําหนดโดยได้รับความเห็นชอบจากคณะกรรมการ ก.ล.ต. (ซ) บริษัทหลักทรัพย์เพื่อการจัดการทรัพย์สินของบุคคลตาม (ก) ถึง (ช) ในลักษณะกองทุนส่วนบุคคล หรือเพื่อการจัดการกองทุนสํารองเลี้ยงชีพหรือกองทุนรวม(7) "บริษัทนายหน้า" หมายความว่า บริษัทหลักทรัพย์ที่ได้รับใบอนุญาตประกอบธุรกิจหลักทรัพย์ประเภทการเป็นนายหน้าซื้อขายหลักทรัพย์"ข้อ ๒ ให้ยกเลิกความใน (2/1) ของข้อ 2 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กน. 22/2544 เรื่อง การกําหนดลักษณะการให้คําแนะนําแก่ประชาชนที่ไม่ถือเป็นการประกอบธุรกิจหลักทรัพย์ประเภทการเป็นที่ปรึกษาการลงทุน ลงวันที่ 14 กันยายน พ.ศ. 2544 ซึ่งแก้ไขเพิ่มเติมโดยประกาศคณะกรรมการกํากับหลักทรัพย์และตลาดหลักทรัพย์ ที่ กข. 44/2549 เรื่อง การกําหนดลักษณะการให้คําแนะนําแก่ประชาชนที่ไม่ถือเป็นการประกอบธุรกิจหลักทรัพย์ประเภทการเป็นที่ปรึกษาการลงทุน (ฉบับที่ 4) ลงวันที่ 27 ธันวาคม พ.ศ. 2549 และให้ใช้ความต่อไปนี้แทน"(2/1) การให้คําแนะนําของผู้ประกอบธุรกิจหลักทรัพย์ต่างประเทศแก่ผู้ลงทุนทั่วไปผ่านบริษัทที่ปรึกษาการลงทุนหรือบริษัทนายหน้าซึ่งเป็นผู้จัดให้มีการให้คําแนะนําดังกล่าว หรือแก่ผู้ลงทุนสถาบันเป็นการเฉพาะเกี่ยวกับหลักทรัพย์ต่างประเทศ"ข้อ ๓ ให้ยกเลิกความใน (4) ของข้อ 2 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กน. 22/2544 เรื่อง การกําหนดลักษณะการให้คําแนะนําแก่ประชาชนที่ไม่ถือเป็นการประกอบธุรกิจหลักทรัพย์ประเภทการเป็นที่ปรึกษาการลงทุน ลงวันที่ 14 กันยายน พ.ศ. 2544 และให้ใช้ความต่อไปนี้แทน"(4) การให้คําแนะนําโดยสื่อใด ๆ หรือโดยการจัดสัมมนา ที่เจ้าของสื่อ เจ้าของรายการ เจ้าของคอลัมน์ เจ้าของที่อยู่เว็บ หรือผู้จัดสัมมนา ซึ่งมิใช่บริษัทที่ปรึกษาการลงทุนหรือบริษัทนายหน้า แต่ได้จัดให้มีผู้ให้คําแนะนําเป็นผู้ทําหน้าที่ในการให้คําแนะนําภายใต้ความรับผิดชอบของบริษัทที่ปรึกษาการลงทุนหรือบริษัทนายหน้าการให้คําแนะนําตามวรรคหนึ่งไม่รวมถึงการให้คําแนะนําเกี่ยวกับการจัดอันดับกองทุนรวม"ข้อ ๔ ประกาศนี้ให้ใช้บังคับตั้งแต่วันที่ 1 กุมภาพันธ์ พ.ศ. 2553 เป็นต้นไปผู้มีอํานาจลงนาม - ประกาศ ณ วันที่ 25 พฤศจิกายน พ.ศ. 2552 (นายวิจิตร สุพินิจ) ประธานกรรมการ คณะกรรมการกํากับหลักทรัพย์และตลาดหลักทรัพย์หมายเหตุ - เหตุผลในการออกประกาศฉบับนี้ คือ เพื่อให้ผู้ลงทุนมีแหล่งข้อมูลประกอบการตัดสินใจลงทุนเพิ่มขึ้น จึงเปิดโอกาสให้ผู้ประกอบธุรกิจหลักทรัพย์ต่างประเทศให้คําแนะนําแก่ผู้ลงทุนทั่วไปผ่านบริษัทที่ปรึกษาการลงทุนหรือบริษัทนายหน้าได้โดยไม่ถือว่าเป็นการประกอบธุรกิจหลักทรัพย์ประเภทการเป็นที่ปรึกษาการลงทุน จึงจําเป็นต้องออกประกาศนี้